Ευρύβατος ο Λουσιεύς

Ο Ευρύβατος ο Λουσιεύς (8ος αιώνας π.Χ.), ήταν αρχαίος Έλληνας ολυμπιονίκης ο οποίος στέφθηκε νικητής στο αγώνισμα της πάλης κατά τους 18ους ολυμπιακούς αγώνες της αρχαιότητας (708 π.Χ.). Σε αυτούς τους Ολυμπιακούς εισήχθηκε η πάλη (αλλά και το πένταθλο) ως ολυμπιακό άθλημα και ο Ευρύβατος ήταν ο πρώτος ολυμπιονίκης στο άθλημα αυτό.  Χρονογραφίαι, Lampis Σέξτος Ιούλιος ΑφρικανόςΕλλάδος Περιήγησης, 5.8.7, Παυσανίας « ἐπὶ δὲ τῆς ὀγδόης καὶ δεκάτης Ὀλυμπιάδος πεντάθλου καὶ πάλης ἀφίκοντο ἐς μνήμην: καὶ τοῦ μὲν Λάμπιδι ὑπῆρξεν, Εὐρυβάτῳ δὲ ἡ νίκη τῆς πάλης, Λακεδαιμονίοις καὶ τούτοις.»

Ο σοφιστής του 3ου αιώνα μ.Χ. Φλάβιος Φιλόστρατος τον αναφέρει ως Λουσιέα (Λουσιεύς) σε αντιδιαστολή με τον Λάμπι τον οποίο αναφέρει αμέσως μετά και προσδιορίζει ως Λακεδαιμόνιο, ενώ προσδιορίζει πως ο Ευρύβατος αναφέρεται και ως Σπαρτιάτης. «ἐνίκα δὲ πάλην μὲν Εὐρύβατος Λουσιεύς, τὰ δὲ πέντε Λάμπις Λάκων. εἰσὶ δὲ οἳ καὶ τὸν Εὐρύβατον Σπαρτιάτην γράφουσιν.» Πιθανώς η διαφοροποίηση αυτή να οφείλεται στην αρχαία πόλη Λουσοί της Αρκαδικής Αζανίας ή στον ποταμό Λούσιο ο οποίος περνούσε από την Αρκαδία, και έτσι φαίνεται να προτείνεται πως ο Ευρύβατος καταγόταν από την περιοχή της Αρκαδίας κοντά στον ποταμό, άποψη που φέρεται να θεωρεί πολύ πιθανή και ο ιστορικός του 20ού αιώνα Λουίτζι Μορέτι παρότι έχει καταγεγραμμένο και ο ίδιος τον Ευρύβατο ως Σπαρτιάτη.

Παραπομπές

Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες της πάλης
Κατηγορία:Αρχαίοι ολυμπιονίκες (8ος αιώνας π.Χ.)